मैहतपुर में चौबारे पर सो रहे बुजुर्ग की बेसबाल मार-मार कर हत्या
भास्कर संवाददाता | होशियारपुर
शहरके नजदीकी गांव मैहतपुर में सोमवार देर रात घर में घुसकर कुछ अज्ञात लोगों ने एक बुजुर्ग किसान की सिर में बेसबाल मार-मार कर हत्या कर दी। मृतक की पहचान त्रिलोक सिंह पुत्र कश्मीरा सिंह के रूप में हुई। मामले में पुलिस अलग-अलग तथ्यों पर जांच कर रही है, परंतु आसपास के लोग इस हत्या को जमीनी विवाद से जोड़ रहे हैं। गांव में चर्चा है कि हत्या बुजुर्ग के नजदीकी रिश्तेदारों ने करवाई है। घटना रात करीब 9 बजे की है। आरोपी घर में घुसे और घर के चौबारे में सो रहे बुजुर्ग के सिर में बेसबाल से हमला कर दिया। तब तक बार करते रहे जब तक बुजुर्ग बेसुध नहीं हो गया। फर्स्ट फ्लोर पर सो रहे घरवालों ने बुजुर्ग के चीखने की आवाज सुनी तो शोर मचाया पर आरोपी फरार हो गए। घरवालों ने बुजुर्ग को तुरंत सिविल अस्पताल पहुंचाया। प्राथमिक इलाज के बाद डाक्टरों ने डीएमसी रेफर कर दिया, पर रास्ते में बुजुर्ग ने दम तोड़ दिया।
जांच कर जल्द पकड़ लेंगे आरोपी : डीएसपी सिटी
सूचनामिलते ही सदर की पुलिस पहुंच गई और जांच शुरू कर दी। पुलिस ने शक के आधार पर गांव के लोगों से भी पूछताछ शुरू कर दी है। पुलिस ने पोस्टमार्टम करवाकर लाश परिवार को सौंप दी है। पुलिस ने मृतक की प|ी रणजीत कौर के बयानों पर मामला दर्ज किया है। डीएसपी सिटी समीर वर्मा ने कहा कि मामले की जांच कर रही है। आरोपियों को जल्द काबू कर लेंगे।
बेटे से भी पूछताछ
पुलिसशकी लोगों से पूछताछ कर रही है। मृतक त्रिलोक के बेटे से भी सीआईए स्टाफ में पूछताछ की। बाद दोपहर परिवार वालों के कहने पर सिविल अस्पताल लेकर आए। सिविल में संदीप ने बताया कि वो तीन लोग थे, लेकिन रात को अंधेरे का फायदा उठाकर वे भाग गए।
सिविल अस्पताल में शव लेने परिवार के साथ आई रणजीत कौर ने बताया कि रात करीब 9 बजे छत से आवाजें आईं तो वह एकदम आंगन में गई। नीचे कमरे में सो रहा उसका बेटा भाग कर चौबारे की तरफ गया। एक आरोपी भाग रहा था। वह चिलाई तो अज्ञात हमलावर उसकी तरफ बड़ा और बेसबाल से उस पर भी हमला कर दिया और वह नीचे गिर गई। घर के बाहर पहले से मोटरसाइकिल स्टार्ट कर खड़ा दूसरा आरोपी तुरंत हमलावर को बिठाकर फरार हो गए। रणजीत कौर ने बताया कि आरोपी जाते-जाते खेत में बेसबाल फैंक गए।
पानी की पाइप डालने को लेकर हुआ था विवाद
पुलिसकॉल डिटेल खंगाल जा रही है, पर गांव वालों रणजीत कौर की मानें तो हत्या के पीछे जमीनी विवाद है। रणजीत कौर ने बताया कि पति की रंजिश में रिश्तेदारों ने हत्या करवाई है। दो साल से रिश्तेदारों से बहस हो रही थी। परिवार को मारने की धमकियां मिल रही थीं। पति के पांच भाई हैं। अब कनाडा रहते देवर सज्जन सिंह ही जीवित हैं। सज्जन सिंह ने भाईयों को पहले भी जमीन दी थी, पर अन्य रिश्तेदार उलझने की ताक में रहते। कुछ समय से पानी की पाइप डालने खेतों में आड़ बनाने को लेकर धमकियां मिल रही थी। रिश्तेदारों के बच्चे उनके घर के पीछे से पाइपें डालने की बात कर रहे थे, जिसका विरोध किया था। इसलिए रिश्तेदारों ने ही कत्ल करवाया है।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva